**Otázky/Témy na diskusiu**

*Požiadavky na projekt*

1. Sú zrozumiteľné všetky požiadavky kladené na prehodnotenie mzdového zaradenia zamestnancov NBS s dopadom na stratégiu odmeňovania zamestnancov NBS? Ak nie, ktorá konkrétna požiadavka verejného obstarávateľa nie je pre Vás dostatočne zrozumiteľná a z akého dôvodu? Ako ju navrhujete upraviť, stanoviť aby bola zrozumiteľná?

2. Sú podľa Vás požiadavky verejného obstarávateľa dostatočne definované? Ak nie, ktorá konkrétna požiadavka nie je dostatočne definovaná a prečo? Ako ju navrhujete upraviť, stanoviť tak, aby bola dostatočne definovaná?

3. Identifikovali ste nejakú skutočnosť v dostupných materiáloch k prehodnoteniu mzdového zaradenia zamestnancov NBS s dopadom na stratégiu odmeňovania zamestnancov NBS, ktorá by Vám bránila v účasti v plánovanej súťaži alebo túto účasť sťažila? Ak áno, uveďte nám prosím túto skutočnosť, ku ktorej časti v materiáloch prislúcha resp. má súvzťažnosť a tiež prosím, ako ju navrhujete zmeniť, a to tak, aby Vám už nebránila v účasti v plánovanej súťaži alebo aby Vám už nesťažovala účasť v plánovanej súťaži.

*Doplňujúce otázky/dopyty:*

1. Poskytujete služby pre spoločnosti na Slovensku s počtom zamestnancov nad 500 zamestnancov?

2. Máte skúsenosti s  prehodnotením mzdového zaradenia zamestnancov v centrálnych bankách v Európe?

3. Poskytnite nám prosím indikatívnu cenu hodinovej sadzby za konzultáciu, realizáciu a implementáciu prípadných nových požiadaviek na už poskytnuté prehodnotenie mzdového zaradenia zamestnancov NBS s dopadom na stratégiu odmeňovania zamestnancov NBS.

4. Poskytnite nám prosím odhadovaný počet osobohodín za celý rozsah projektu v nasledovnom členení:

1. príprava projektu
2. zaškolenie členov hodnotiacich komisií
3. prieskum spokojnosti pripravenosti na zmenu
4. analýza hodnotenia pracovných miest
5. analýza systému odmeňovania vrátane variabilných zložiek
6. analýza nedostatkových pracovných miest
7. analýza rodovej rovnosti odmeňovania
8. návrh novej štruktúry a hodnotenia pracovných miest
9. návrh nového komplexného systému odmeňovania, vrátane variabilných zložiek
10. návrh rodovej rovnosti odmeňovania
11. vypracovanie nástroja na následné hodnotenie pracovných miest zamestnancami HR
12. prezentácia výsledkov a návrhov členom bankovej rady NBS
13. vypracovanie komunikačnej kampane a návrh jej implementácie
14. zaškolenie manažérov a tímu HR na pochopenie nového systému a správne komunikovanie zmeny zamestnancom NBS
15. priebežná podpora komunikačnej kampane
16. implementácia nového systému odmeňovania
17. monitorovanie a riadenie implementácie
18. priebežná podpora riešenia problémov a odporu voči zmene

5. Poskytnite nám prosím indikatívnu cenu jednej osobohodiny alebo jedného osobodňa (predstavuje 8 osobohodín) služby určenej na poskytovanie celého rozsahu projektu.

6. Ako odporúčate zriadiť Hodnotiacu komisiu pre nastavenie vnútornej spravodlivosti?

7 Máte skúsenosti s implementáciou novej pracovno-právnej dokumentácie?

8. Aké podklady/materiály na realizáciu celého projektu budete potrebovať zo strany NBS na jej riadne nacenenie po vyhlásení súťaže a následne v realizácii projektu?

9. Ste schopní zabezpečiť vedenie hodnotiacich rozhovorov aj súbežne v rovnakom čase, podľa časových a personálnych možnosti manažérov NBS, aby sa dodržal časový plán projektu?

10. Máte aspoň troch expertov – konzultantov, korí majú najmenej 5 ročné skúsenosti s realizáciou podobných projektov, na zabezpečenie potrebného počtu hodnotiacich rozhovorov podľa potreby, časových a personálnych možností NBS realizovaných aj súbežne a na odborné pokrytie všetkých oblastí projektu?

11. Akú komunikačnú stratégiu odporúčate zvoliť v celom projekte – pre zamestnancov, pre manažérov, odhad rizík a pozitívne zmeny a pod.?